钦定古今图书集成/明伦汇编/闺媛典/第204卷 > 张渚妻沈氏〈金氏附〉
## 钦定古今图书集成/明伦汇编/闺媛典/第204卷 > 张渚妻沈氏〈金氏附〉

按《嘉兴县志》：“沈氏名淑秀，张渚妻，诸生九韶母也。年
二十八，夫亡，抚三岁孤守节。值倭寇犯境，纵火焚掠。
会翁有疾，急护翁出，火寻灭。九韶赴省试，翁疾甚，氏
吁天请代侍汤药，恒废寝食。姑病血蛊，澣涤必亲。年
八十馀，长孙应宿登万历壬子贤书，逾年而氏卒。学
使秦梁表其门。次孙应辰蚤夭，妻金氏年二十二，苦”
节为祖姑后劲鞠。嗣子凤毛早夭，复抚孙成立。卒年
六十有四。